
	AVALDUS
Taotlus saada tutvuda E-ITS turvaauditiga

	


	AVALDUSE ESITAJA:
	1. Martin Helme 

Avaldaja on Riigikogu XV koosseisu liige. 
Aadress: Toompuiestee 27, Tallinn 
E-post: martin.helme@riigikogu.ee  

	

	TAOTLUS:
	1. Palun võimaldada mul tutvuda elektroonilise hääletamise süsteemi E-ITS nõuete täitmise aruande ja vahearuannetega.

2. Juhul, kui materjaliga tutvumine on vajalik turvaruumis, korraldada selle kättesaadavus riigikogu vastavas ruumis. 



ASJAOLUD
 


VVK koosolekul 29.10.2026 arutatakse E-ITS turvaauditi vaheauditit.
E-ITS on Eesti infoturbestandard, mida haldab Riigi Infosüsteemi Amet (RIA). See on ISKE järeltulija. Riigi valimisteenistus lähtub infoturbe korraldamisel E-ITSist ning rakendab seda nii valimiste ajal kui ka nende vahel. Elektroonilise hääletamise süsteem peab hääletamisperioodil vastama E-ITSi kõrge (H) turbeastme nõuetele. 
Riigi valimisteenistus (RVT) on valimiste läbiviimise süsteemide haldaja ja tellija. RVT peab korraldama kõikidel valimistel elektroonilise hääletamise süsteemi auditeerimise ning vastutab E-ITS nõuete täitmise eest.
Turvaauditis (ja vaheaditites) peab audiitor viima läbi elektroonilise hääletuse testimise, kontrollima süsteemi terviklikkust ja RVT toimingute vastavust seadustele, Vabariigi Valimiskomisjoni otsustele ning dokumentatsioonile; korraldma protsessi- ja andmeauditeid (nt häälte avamise võtme genereerimine, kasutamine ja hävitamine; andmete terviklus ja autentsus); peab viibima häälte lugemise ja tervikluse kontrolli juures.
Lisaks korraldab RVT enne iga valimist proovihääletamise/testimise ning peab tagama vaatlemisvõimalused. E-ITS vastavusauditid (põhi- ja vaheauditid) tehakse vastavalt E-ITS auditeerimiseeskirjale sõltumatu audiitori poolt, tellijaks RVT.
E-ITS turvaaudit ja vaheaudit on keskse tähtsusega e-hääletuse turvalisuse hindamisel enne hääletuse korraldamist.

Eeltoodust tulenevalt palub avaldaja Riigi valimisteenistusel: 

Teha mulle kui riigikogu liikmele ja riigikogu valimiste kandidaadile nimetatud audit ja vaheaudit kättesaadavaks; 

Korraldada vajadusel materjali kättesaadavus riigikogu ruumides, milles on tagatud salastatud või tundliku teab turvaline käitlemine. 


Lugupidamisega 

/allkirjastatud digitaalselt/ 
Martin Helme 

